Document ID: /roh_data/filtered/fineweb-2-filterrobots_roh.jsonl.gz/15144

La delegaziun Svizra da tennis è ida pulit decimada al turnier olimpic a Rio. Federer, Wawrinka e Bencic n'han betg pudì far il viadi en la Brasilia. Uschia ch'i è restà Timea Bacsinszky e Martina Hingis. Bacsinszky ha gist stuì dar il singul ed il dubel il medem di.
En il singul n'h i betg tanschì, ma en il dubel cun Martina Hingis schon. Ellas han cuntanschì ils 8avels finals suenter ch'ellas han battì las australianas Daria Gavrilova e Samantha Stosur. Il gieu è ì a fin suenter trais sets cun 6:4, 4:6 e 6:2.
Uss cunter las Americanas
En l'otgavelfinal fruntan Hingis e Bacsinszky sin Bethanie Mattek-Sands e Coco Vandeweghe dals Stadis Unids. Ellas han gudagnà lur partida da partenza cunter il team spagnol. La partida cumenza glindesdi suentermezdi a las 15:45 uras.
RR novitads 6:00